Umfangsmikið hjálparstarf við erfiðar aðstæður Þessar stúlkur , Eydís Lilja Eysteinsdóttir , Eva Agnarsdóttir og Lilja Dís Smáradóttir voru búnar að safna 22.000 krónum í ferðasjóð vegna ferðar sem þær ætluðu í á nýja árinu en ákváðu að gefa peningana í staðinn til hjálparstarfs Rauða krossins vegna flóðanna í Asíu . Fjöldi annarra er í viðbragðsstöðu . Enn er hægt að hringja í 907 2020 til að styðja hjálparstarfið . Starfsmenn tælenska Rauða krossins aðstoða fólk á flóðasvæðum . Í löndunum sem urðu fyrir flóðbylgjunni vinna hjálparstarfsmenn í kapp við tímann að koma matvælum , lyfjum , teppum og tjöldum til fólks sem í mörgum tilvikum hefur misst allt sitt . Full hlaðnar flugvélar flytja hjálpargögn víðs vegar að úr heiminum en samgöngukerfi á skaðasvæðunum eru sums staðar að kikkna undan álaginu við að koma hjálpargögnum frá flugvöllum áleiðis til þeirra sem á þurfa að halda . Tala látinna er nú komin í 124.000 . Þá slösuðust um 520.000 manns og allt að fimm milljónir manna þurfa á neyðaraðstoð að halda . Enn er gert ráð fyrir að þessar tölur muni hækka . Hjálparstarfið beinist einkum að Sri Lanka , Indónesíu , Indlandi og Maldív eyjum en einnig er verið að aðstoða í Tælandi , Malasíu og í löndum Austur Afríku . Um 80.000 eru taldir af í Indónesíu . Þar eru nú fimm sérhæfð neyðarteymi frá Alþjóða Rauða krossinum auk fjölda manns frá indónesíska Rauða krossinum . Afar erfitt er að flytja hjálpargögn til afskekktra bæja á norðanverðri Súmötru því vegir hafa skolast burt og fjarskipti eru að hluta í lamasessi . Björgunarsveitir hafa enn ekki komist til sumra bæja og þorpa sem urðu fyrir flóðinu . Á Sri Lanka misstu hundruð þúsunda manna heimili sín og hafast margir þeirra við í samkomuhúsum og félagsheimilum , þar sem sjálfboðaliðar Rauða krossins eru meðal þeirra sem hlúa að þeim . Á Tælandi hafa læknar , hjúkrunarfólk og annað starfsfólk Rauða krossins unnið að hjálparstörfum í sex héruðum frá fyrsta degi . Færanlegar læknastofur tælenska Rauða krossins eru á væðinu , en í þeim er meðal annars hægt að framkvæma skurðaðgerðir . Herinn hefur í nokkrum tilvikum flutt hjálpargögn fyrir Rauða krossinn . Á Indlandi er talið að um 10.000 manns hafi látið lífið . Hundruð þúsunda misstu heimili sín , þar af margir sem hafa fengið skjól í flóðvarnaskýlum Rauða krossins . Við suðurströnd Indlands er talið mikilvægast að koma í veg fyrir að farsóttir breiðist út . Talið er að um 10.000 manns hafi látist á Andaman og Nicobar eyjum , sem tilheyra Indlandi en eru beint norður af skjálftasvæðinu . Indverski Rauði krossinn hefur sent um tuttugu tonn af hjálpargögnum til eyjanna og 25 lækna .